Социалист Республика Сербия

Социалист Респу́блика Се́рбия (, ) — СФРЮ-ну къурагъан 6 социалист республикаладан бириди. Югославияны территориясы бла джашагъан адам саны бла эм уллу республикасы болгъанды, аны тышында кёб башха кёргюзюм бла да алчылыкъда болгъады. СФРЮ-ну республикаларыны ичинде тамал салгъан республикагъа саналгъанды.

СР Сербияны да, бютеу Югославияны да ара шахары Белград болгъанды.

 Тарих 
1945 — 1963 джыллада  Халкъ Республика Сербия () атны джюрютгенди. 1945-чи джылда къурамында эки автоном область къуралады - Воеводина бла Косова, ала 1963-чю джылда автоном край боладыла, 1974-чю джылда республиканы къурамында болгъан  Воєводина бла Косовону эркинликлери кенгерилиб, союз республикала чакълы бир хакъ бериледи.

Сербия, СФРЮ-ну къурамында тургъан заманны бютеу узунлугъуна федерал властла джанлы болгъанлай тургъанды. Болум 1980-чы джылда Титону ёлюмю бла тюрленеди, Косовода албан эмда серб миллетчиликни ёсюую, Югославияны коммунистлерини союзунда айырышыугъа джол ачады. Себрияны коммнист партиясында 1988 — 1989 джыллада джетишимли тёнгеретиу болады, аннга башчылыкъ Слободан Милошевич этгенди, ол Косовада серб миллетчиле джанлы болуб, Косовону автономисын къоратады.

1989-чу джылда Милошевич республиканы президенти болады, эмда федерал югослав властланы Косовогъа аскер джиберирге зорлайды.

1990-чы джылда кърал Сербия Республика атны алады, ол Бирикген Республика Югославияны къурамына киреди, кечирек бирикген республика атын Сербия эм Черногория атха тюрлендиреди, 2006-чы джылда уа ол биригиуден Черногорияны чыкъгъаны бла Сербия джангыз къалыб, бойсунмагъан кърал болады.

 Политикалыкъ къурам 
Закон чыгъарыучу орган — Джыйылыу, аны къурамында Бирикген Урунууну Совети (1974-чи джылгъа дери — Мюлк Совет, Культура-Джарыкълыкъ Совет, Социал-Саулукъ сакълау Совет эмда Къуралыш-Политикалыкъ (1968-чи джылгъа дери)), Джамагъат-Политикалыкъ Совет (1968-чи джылгъа дери — Республика Совет) эмда Джамагъатланы Совети (1967-чи джылдан), коллектив башчылыкъ — Президиум, толтуруучу орган — Толтуруучу Совет.

 Административ бёлюнюу 
Социалист Республика Сербияны къурамында эки автоном край: Социалист автоном край Воеводина бла Социалист автоном край Косово, эмда уллу регион Ара Сербия. СРС-ни территориясы 1963-чю джылгъа дери областлагъа, областла да уездлеге (1967-чи джылгъа дери), уездле джамагъатлагъа (1963-чю джылгъа дери — шахала бла элле).

Официал атыАра шахары Джер ёлчеми, км² Адам саны, минг адам()Социалист Республика СербияБелград   Социалист автоном край Косово Приштина   Социалист автоном край Воеводина Нови-Сад  

 Дагъыда къара 
 Сербия
 Социалист Федератив Республика Югославия
 Югославия

 Белгиле 

Категория:Сербияны тарихи
Категория:Югославия
Категория:Тарих къралла
Категория:Балканлада тарих къралла
Категория:Сербия